text: Har du en superkage-opskrift? Så meld dig
  18 maj 2011 kl. 16.02
  Fredericia leder efter lækre kageopskrifter.
  Nu er det tid til at bage årets 6. Juli-Kage, der på smagfuld vis skal være med til at markere Slaget om Fredericia 6. juli 1849. 
  Hvert år kårer Fredericia den 6. juli en vinderkage.
  Alle kan deltage.
  Betingelsen er blot, at man afleverer sin kage i 6. Juli-Cafeen i Det Bruunske Pakhus den 6. juli inden kl. 12. 
  Sammen med kagen skal man aflevere en udførlig opskrift, som kan bruges, når bageren skal i gang.
  Præmien for den bedste kage er hæderen plus en præmie, der kan spises.
  Vinderkagen 2010 var en skovbærlagkage med bl.a. blandede skovbær, kvark og hvid chokolade.
  